
Uznesenie Mestský súd Bratislava II Bratislave, vo veci starostlivosti súdu o maloleté dieťa: B. P., nar. XX.XX.XXXX, trvale bytom W.-H., t. č. umiestnená v Centre pre deti a rodiny W., S. XX, W., zastúpené poručníkom Obec Bernolákovo, v konaní zastúpené kolíznym opatrovníkom Úradom práce, sociálnych vecí a rodiny v Bratislave, Vazovova 7/A, Bratislava, dieťa rodičov: neuvedenej matky a neuvedeného otca, o návrhu navrhovateľov: G.. P. P., F.., nar. XX.XX.XXXX a G.. Ľ.J. P., nar. XX.XX.XXXX, obaja trvale A. XXXX/X, W. o nariadenie neodkladného opatrenia, takto rozhodol: I. Súd nariaďuje neodkladné opatrenie nasledovného znenia: Maloleté dieťa: B. P., nar. XX.XX.XXXX sa dočasne, do právoplatného skončenia konania o zverenie maloletej do predosvojiteľskej starostlivosti vedeného na tunajšom súde pod sp. zn. 28P/122/2026, z v e r u j e do starostlivosti navrhovateľov: G.. P. P.Y., F.., nar. XX.XX.XXXX a G.. Ľ.V. P., nar. XX.XX.XXXX, obaja trvale A. XXXX/X, W.. Centrum pre deti a rodiny W., S. XX, W., je p o v i n n é odovzdať maloletú B. P., nar. XX.XX.XXXX do starostlivosti navrhovateľov: G.. P. P.Y., F.., nar. XX.XX.XXXX a G.. Ľ.V. P., nar. XX.XX.XXXX, obaja trvale A. XXXX/X, W.. II. Žiaden z účastníkov n e m á n á r o k na náhradu trov konania. odôvodnenie: 1 Návrhom zo dňa 12.08.2026, doručeným tunajšiemu súdu osobne dňa 12.08.2026, sa navrhovatelia domáhajú vydania rozhodnutia, ktorým by súd zveril maloletú do ich predosvojiteľskej starostlivosti. Súčasne s návrhom vo veci samej podali aj návrh na nariadenie neodkladného opatrenia, ktorým by súd uložil Centru pre deti a rodiny W. odovzdať maloletú B. do starostlivosti navrhovateľov. 2. V návrhu na nariadenie neodkladného opatrenia navrhovatelia uviedli, že na ÚPSVR Bratislava, Vazovova 7/A, 816 16 Bratislava, referát poradensko- psychologických služieb pracovisko Bratislava III, individuálnou formou, v rozsahu 26 hodín, v období od 14.06.2023 do 31.01.2024 absolvovali prípravu žiadateľov o náhradnú rodinnú starostlivosť skladným výsledkom. Dňa 01.02.2024 boli zapísaní do zoznamu žiadateľov o náhradnú rodinnú starostlivosť na ÚPSVaR v Bratislave. Ostatnú aktualizáciu prípravy na náhradnú rodinnú starostlivosť absolvovali v súlade so zákonom prostredníctvom Úradu práce, sociálnych vecí a rodiny Bratislava, na Referáte poradensko- psychologických služieb, pracovisko Bratislava II, individuálnou formou, v rozsahu 5 hodín, v období od 19.01.2026 do 21.01.2026. Spĺňajú všetky zákonom stanovené podmienky pre náhradnú rodinnú starostlivosť a veľmi túžia poskytnúť mal. dieťaťu šťastný domov. Úrad práce, sociálnych vecí a rodiny v Bratislave dňa 01.06.2026 vydal súhlas k nadviazaniu osobného vzťahu s maloletým dieťaťom, ženské pohlavie meno: Neurčené, priezvisko: Neurčené, nar. XX.XX.XXXX, umiestneným v Centre pre deti W.. Prvá interakcia prebehla dňa 08.06.2026 na pôde CDR. Ďalšie interakcie prebehli v dňoch 15.06.2026 a 19.06.2026. Počas
interakcií si k dieťaťu vytvorili hlboký láskyplný vzťah. V ich rodine sú vytvorené podmienky pre výchovu a opateru mal. dieťaťa. Z ich strany bude o mal. dieťa riadne postarané po emocionálnej aj materiálnej stránke. Ich želaním je dať maloletej možnosť zažiť rodinu a hodnotné rodinné vzťahy. Dňa 26.06.2026 im bolo vydané odporúčanie k realizácii NRS. Keďže bývajú v Bratislave a maloletá B. P. bola umiestnená v profesionálnej rodine spadajúcej pod Centrum pre deti a rodiny W., bývajúcej mimo Bratislavy, bolo by pre nich komplikované udržiavať čo najčastejší kontakt s maloletou. Vzhľadom k veku maloletej bolo vydané „povolenie k pobytu dieťaťa mimo CDR“ na vopred určený termín v rodine navrhovateľov. Keďže „povolenie k pobytu dieťaťa mimo CDR“ neumožňuje rovnaké práva opatrujúcim osobám ako dočasné zverenie do starostlivosti a zároveň je aj v najlepšom záujme maloletej, aby vyrastala čo najskôr v prirodzenom rodinnom prostredí s plnohodnotnými právami opatrujúcich osôb, pokladajú za potrebné, aby súd rozhodol o dočasnom zverení maloletého dieťaťa do ich starostlivosti. Potreba dočasnej úpravy pomerov neodkladným opatrením sa javí ako najvhodnejšie opatrenie v tom, že dieťa na základe tohto neodkladného opatrenia bude možné prevziať do osobnej starostlivosti ako budúcich pestúnov ešte predtým, ako dôjde k rozhodnutiu súdu vo veci samej. Takýto stav poskytne priestor a čas pre vzájomné vytvorenie citových väzieb a adaptáciu dieťaťa na domáce prostredie, zároveň umožní navrhovateľke uplatniť nárok na materskú a rodičovskú dovolenku a oficiálne prerušiť pracovnú činnosť vykonávanú na TPP. 3. Z listinných dôkazov doložených navrhovateľmi vyplýva, že dňa XX.XX.XXXX uzatvorili manželstvo, obaja sú zdravotne spôsobilí zabezpečovať starostlivosť o dieťa, sú bezúhonní, obaja sú zárobkovo činní, a odo dňa 01.02.2024 sú zapísaní v zozname žiadateľov, ktorí majú záujem stať sa pestúnom alebo osvojiteľom, vedenom na Úrade práce sociálnych vecí a rodiny Bratislava. Dňa 1.6.2026 im bol vydaný súhlas s nadviazaním osobného vzťahu s maloletou. V písomnom odporúčaní k realizovaniu náhradnej rodinnej starostlivosti zo dňa 26.6.2026, Úradu práce, sociálnych vecí a rodiny Bratislava ( ďalej ako „ÚPSVaR“) je uvedené, že interakcie medzi navrhovateľmi a maloletou boli realizované na pôde CDR v dňoch 8.6.2026, 15.06.2026, 19.06.2026, pričom tieto boli úspešné a navrhovateľom bolo odporúčané vykonať postupy smerujúce k realizovaniu náhradnej rodinnej starostlivosti tak, aby bol rešpektovaný a sledovaný najlepší záujem dieťaťa. 4. Lustráciou poručenských spisov bolo zistené, že na tunajšom súde boli ohľadne maloletej vedené viaceré právoplatne skončené konania, pričom: - rozsudkom č. k. 28P/67/2026-13 zo dňa 25.6.2026, ktorý nadobudol právoplatnosť dňa 30.6.2026 súd určil maloletej meno a priezvisko „B. P.“, - uznesením č. k. 28P/68/2026-14 zo dňa 7.5.2026, ktoré nadobudlo právoplatnosť dňa 23.5.2026 a vykonateľnosť dňa 7.5.2026 súd nariadil neodkladné opatrenie, na základe ktorého bola maloletá odovzdaná do starostlivosti Centra pre deti a rodiny W., - rozsudkom č. k. 28P/92/2026-15 zo dňa 16.07.2026, ktorý nadobudol právoplatnosť dňa 21.7.2026 súd ustanovil maloletej poručníka: Obec W., - rozsudkom č. k. 28P/93/2026-18 zo dňa 21.7.2026, ktorý nadobudol právoplatnosť dňa 4.8.2026, súd vyslovil osvojiteľnosť maloletého dieťaťa. 5. Podľa § 2 ods. 1 zákona č. 161/2015 Z. z. Civilný mimosporový poriadok (ďalej len „CMP“) na konania podľa tohto zákona sa používajú ustanovenia Civilného sporového poriadku, ak tento zákon neustanovuje inak. 6. Podľa § 324 ods. 1 zákona č. 160/2015 Z. z. Civilného sporového poriadku (ďalej len „CSP“) pred začatím konania, počas konania a po jeho skončení môže súd na návrh nariadiť neodkladné opatrenie. 7. Podľa § 325 ods. 1 CSP, neodkladné opatrenie môže súd nariadiť, ak je potrebné bezodkladne upraviť pomery, alebo ak je obava, že exekúcia bude ohrozená. 8. Podľa § 326 ods. 1 CSP v návrhu na nariadenie neodkladného opatrenia sa popri náležitostiach žaloby podľa § 132 uvedie opísanie rozhodujúcich skutočností odôvodňujúcich potrebu neodkladnej úpravy pomerov alebo obavu, že exekúcia bude ohrozená, opísanie skutočností hodnoverne osvedčujúcich
dôvodnosť a trvanie nároku, ktorému sa má poskytnúť ochrana a musí byť z neho zrejme, akého neodkladného opatrenia sa navrhovateľ domáha. 9. Podľa § 329 ods. 1 veta prvá CSP súd môže rozhodnúť o návrhu na nariadenie neodkladného opatrenia aj bez výsluchu a vyjadrenia strán a bez nariadenia pojednávania. 10. Podľa § 329 ods. 2 CSP pre neodkladné opatrenie je rozhodujúci stav v čase vydania uznesenia súdu prvej inštancie. 11. Podľa § 330 ods. 1 CSP súd môže určiť, že neodkladné opatrenie bude trvať len po určený čas. 12. Podľa § 367 ods. 1 CMP neodkladným opatrením môže súd nariadiť, aby ten, kto má maloletého dočasne pri sebe, maloletého dočasne odovzdal do starostlivosti toho, koho označí súd, alebo do striedavej osobnej starostlivosti. 13. Podľa § 367 ods. 3 CMP o návrhu na nariadenie neodkladného opatrenia rozhodne súd najneskôr do siedmich dní od doručenia návrhu. V tejto lehote súd uznesenie vyhotoví. 14. Podľa § 367 ods. 4 CMP, uznesenie o nariadení neodkladného opatrenia je vykonateľné vyhlásením; ak sa nevyhlasuje, je vykonateľné, len čo bolo vyhotovené. 15. Podľa § 367 ods. 7 CMP, súd zruší neodkladné opatrenie, ak sa zmenia pomery alebo ak odpadli dôvody, pre ktoré bolo nariadené. 16. Podľa článku 3 Dohovoru o právach dieťaťa, záujem dieťaťa musí byť prvoradým hľadiskom pri akýchkoľvek postupoch týkajúcich sa detí, či už vykonaných súkromnými zariadeniami sociálnej starostlivosti, súdmi, správnymi alebo zákonodarnými orgánmi. 17. Neodkladné opatrenie je jedným zo zabezpečovacích inštitútov v civilnom mimosporovom procese a jeho zabezpečovacia funkcia sa prejavuje najmä v schopnosti zabrániť dočasnou a provizórnou úpravu nepriaznivým následkom, ktoré by mohli pred začatím konania alebo už v začatom konaní nastať. Pri nariaďovaní neodkladného opatrenia prevláda požiadavka rýchlosti nad požiadavkou úplnosti skutkových zistení, a to z dôvodu, že nariadenie neodkladného opatrenia má predbežný charakter. V dôsledku toho sa nezisťujú všetky skutočnosti, ktoré má mať súd zistené pred vydaním konečného rozhodnutia vo veci samej. Zákon z toho dôvodu ani nepredpokladá, že by pri rozhodovaní o neodkladnom opatrení mal súd vykonávať dokazovanie. Základnou podmienkou na nariadenie neodkladného opatrenia v zmysle Civilného sporového poriadku je, aby účastník osvedčil uplatňovaný nárok a preukázal potrebu neodkladnej úpravy pomerov účastníkov konania, ktorá nemusí vyplývať len z naliehavosti situácie, ale v prípade konania starostlivosti súdu o maloletých aj z existencie záujmu maloletého dieťaťa. Zároveň súd pred samotným nariadením neodkladného opatrenia nezisťuje všetky skutočnosti potrebné pre rozhodnutie, nakoľko sa jedná o dočasnú úpravu práv a povinností, ktorá nevyžaduje zdĺhavé dokazovanie a konanie. Preto sú pre súd podstatné listinné dôkazy predložené spolu s návrhom ako aj samotný návrh, z ktorého súd vychádza. 18. Účelom neodkladného opatrenia je dočasne upraviť pomery účastníkov, či už pred začatím konania alebo v priebehu konania. Možno ho nariadiť len vtedy, respektíve dovtedy, kým nie sú dané podmienky pre konečné rozhodnutie vo veci. Zásadne sa ním neprejudikuje právo účastníkov a tretích osôb. Stráca svoje opodstatnenie akonáhle súd poskytne ohrozenému alebo porušenému právu definitívnu ochranu. Musí byť pritom daná aspoň naliehavá potreba neodkladnej úpravy a nárok musí byť osvedčený. Neodkladné opatrenie v zásade nemá nahrádzať rozhodnutie vo veci samej a je dôvodné ho nariadiť vtedy, ak má súd osvedčené, že riešenie situácie maloletého dieťaťa neznesie odklad, t. j. keď je priamo ohrozená jeho výživa, alebo keď musí byť okamžite vyňaté z doterajšieho výchovného prostredia, prípadne, ak ide o iné dôležité záujmy. Takýmto rozhodnutím je možné urýchlene a pružne riešiť situácie, keď je potrebný okamžitý zásah súdu. V záujme zamedzenia zneužitia tohto procesného inštitútu je možné ho uplatniť teda len výnimočne, a to iba v prípadoch riadneho osvedčenia stavu bezodkladnej potreby úpravy pomerov.
19. Na základe vyššie uvedených skutočností súd dospel k jednoznačnému záveru, že v danom prípade bola osvedčená naliehavá potreba dočasnej úpravy pomerov účastníkov a boli dané podmienky pre nariadenie neodkladného opatrenia. Úspešne prebehlo niekoľko interakcií medzi maloletou a navrhovateľmi, čím sa vytvára medzi nimi silné puto. Navrhovatelia majú úprimný záujem o maloletú a jej potreby, majú vytvorené vhodné podmienky pre jej priaznivý vývoj a majú záujem o osvojenie maloletej. Súd považoval za potrebné upraviť bezodkladne vzťahy medzi maloletým dieťaťom a navrhovateľmi, aby sa citové väzby medzi nimi neprerušili a aby mohli v ich rozvíjaní nerušene pokračovať, čo je v jeho najlepšom záujme maloletého dieťaťa pre budúci život v rodine navrhovateľov. Navrhovatelia sú bezúhonní, v dobrom zdravotnom stave, primerane materiálne zabezpečení, žijú v usporiadanom manželskom zväzku. Je v záujme maloletej, aby do právoplatnosti rozhodnutia o predosvojiteľskej starostlivosti bola v starostlivosti navrhovateľov, t.j v rodinnom prostredí, táto forma starostlivosti má prednosť pred ústavnou starostlivosťou. Vzhľadom na tieto skutočnosti súd rozhodol tak, ako je uvedené vo výroku tohto rozhodnutia, nakoľko takéto rozhodnutie je jednoznačne v záujme maloletého dieťaťa. Na základe tohto rozhodnutia sú tak navrhovatelia oprávnení zabezpečovať osobnú starostlivosť o maloleté dieťa do času rozhodnutia vo veci samej. 20. O náhrade trov konania súd rozhodol podľa § 52 Civilného mimosporového poriadku, podľa ktorého žiaden z účastníkov nemá nárok na náhradu trov konania. Poučenie: Proti tomuto uzneseniu možno podať odvolanie do 15 dní odo dňa jeho doručenia, na súde proti ktorému rozhodnutiu smeruje, písomne, v štyroch vyhotoveniach. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 365 Civilného sporového poriadku odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, h) rozhodnutie súdu prvej inštancie vychádza z nesprávneho právneho posúdenia veci. Podľa § 62 Civilného mimosporového poriadku odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. Ak povinný dobrovoľne nesplní to, čo mu ukladá exekučný titul, môže oprávnený podať návrh na vykonanie exekúcie podľa osobitného zákona a požadovať splnenie nároku z exekučného titulu. Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému môže oprávnený podať návrh na súdny výkon rozhodnutia.

